## Uredba o unutarnjem ustrojstvu Središnjeg državnog ureda za e-Hrvatsku

### NN 11/2004 (28.1.2004.), Uredba o unutarnjem ustrojstvu Središnjeg državnog ureda za e-Hrvatsku

# VLADA REPUBLIKE HRVATSKE

322

Na teme­lju
članka 9. i članka 21c. Zakona o izmjenama i dopunama Zakona o Vladi Republike
Hrvatske (»Narodne novine«, broj 199/2003) i članka 60. stavaka 1. i 2. Zakona
o sustavu državne uprave (»Narodne novine«, br. 75/93, 48/99, 15/2000,
127/2000, 59/2001 i 199/2003), Vlada Republike Hrvat­ske je na sjednici održanoj
22. siječnja 2004. godine donijela

## UREDBU

### o unutarnjem ustrojstvu SrediŠnjeg drŽavnog ureda za e-Hrvatsku

I.
OPĆE ODREDBE

Članak
1.

Ovom
uredbom uređuje se unutarnje ustrojstvo Središnjeg državnog ureda za e-Hrvatsku
(u daljnjem tekstu: Središnji državni ured), nazivi unutarnjih ustrojstvenih
jedinica i njihov djelokrug, način upravljanja tim jedinicama, okvirni broj
potrebnih državnih službenika i namještenika za obavljanje poslova iz nadležnosti
tih jedinica, kao i druga pitanja od osobitog značaja za rad Središnjeg državnog
ureda.

Članak
2.

Središnji
državni ured koordinira poslove iz djelokruga tijela državne uprave i
povezivanje s privatnim sektorom u provedbi projekta e-Hrvatska. Projekt
e-Hrvatska predviđa da će se uspostaviti i umrežiti sustav koji će građanima
omogućiti da, putem Interneta, obavljaju komunikaciju s javnom upravom.

II.
UNUTARNJE USTROJSTVO I DJELOKRUG UNUTARNJIH USTROJSTVENIH JEDINICA

Članak
3.

Za
obavljanje poslova iz djelokruga iz članka 2. ove Uredbe u Središnjem državnom
uredu osnivaju se sljedeći odjeli:

a)
Odjel za koordinaciju i praćenje razvoja informatičkih uslu­ga i sadržaja

b)
Odjel za koordinaciju i praćenje razvoja informatičke infrastrukture

a)
Odjel za koordinaciju i praćenje razvoja informatičkih usluga i sadržaja

Članak
4.

Odjel
za koordinaciju i praćenje razvoja informatičkih usluga i sadržaja obavlja:

•
pripreme zajedničkih osnova i standarda uvođenja Interneta u tijela državne
uprave i omogućavanja suvremene komunikacije tijela državne uprave s
građanstvom;

• promoviranje internetizacije kao dijela općeg
stupnja kulture i obrazovanja, te koordiniranje izrade i organizacije programa
stalne obuke, obrazovanja i samoobrazovanja, te uključenja internetizacijskog
obrazovanja u sve druge vidove obrazovanja s ciljem kvalitetnog i sveobuhvatnog
korištenja informacijskih resursa na svim razinama.

b)
Odjel za koordinaciju i praćenje razvoja informatičke infrastrukture

Članak
5.

Odjel
za koordinaciju i praćenje razvoja informatičke infrastrukture obavlja:

•
stvaranje tehničkih, kadrovskih, organizacijskih, zakonskih, sigurnosnih i
financijskih pretpostavki za sveobuhvatno uvođenje Interneta u svakodnevni rad
i život, kao preduvjet brzog, sveobuhvatnog i kvalitetnog ostvarenja ciljeva
Programa Vlade Republike Hrvatske;

•
poticanje i koordiniranje izgradnje internetizacijske infrastrukture koja će
omogućiti brzu, sigurnu i dostupnu komunikaciju između svih pravnih i fizičkih
subjekata u Republici Hrvat­skoj, omogućiti razvoj poduzetništva, te osigurati
vanjsku tehno­lošku kompatibilnost i tehnološko okružje privlačno za strane
visokotehnološke investicije.

III.
UPRAVLJANJE UREDOM

Članak
6.

Radom
Središnjeg državnog ureda upravlja državni tajnik kojeg imenuje i razrješuje
Vlada Republike Hrvatske, na pri­jedlog predsjednika Vlade Republike Hrvatske.

Državni
tajnik za svoj rad i rad Središnjeg državnog ureda odgovoran je predsjedniku
Vlade Republike Hrvatske.

Državni
tajnik po potrebi osniva Savjet koji čine stručnjaci za određeno područje.
Sjednice Savjeta saziva i njima predsjedava državni tajnik.

Državni
tajnik može imati zamjenika.

Zamjenika
državnog tajnika imenuje i razrješuje Vlada Republike Hrvatske na prijedlog državnog
tajnika.

Zamjenik
državnoga tajnika za svoj rad odgovara državnom tajniku.

Načelnik
odjela upravlja radom odjela.

Načelnik
odjela odgovoran je za svoj rad državnom tajniku i zamjeniku državnog tajnika.

IV.
DRŽAVNI SLUŽBENICI I NAMJEŠTENICI

Članak
7.

Pravilnikom
o unutarnjem redu Središnjeg državnog ureda uređuje se način rada, broj
potrebnih državnih službenika i na­mješ­tenika s naznakom njihovih poslova i
stručnih uvjeta potrebnih za obavljanje tih poslova, njihove ovlasti i
odgovornosti, te druga pitanja od značaja za rad Središnjeg državnog ureda.

Pravilnik o unutarnjem redu Središnjeg državnog ureda
donosi državni tajnik, uz prethodno pribavljenu suglasnost Sre­dišnjeg državnog
ureda za upravu.

Članak 8.

Okvirni broj državnih službenika i namještenika
potrebnih za obavljanje poslova iz djelokruga Središnjeg državnog ureda,
određuje se u tablici koja je u prilogu ove Uredbe i čini njezin sastavni dio.

Tablica
iz stavka 1. ovoga članka ne objavljuje se u »Narod­nim novinama«.

V.
OBAVLJANJE FINANCIJSKO-PLANSKIH, RAČUNOVODSTVENIH, KADROVSKIH I OPĆIH POSLOVA
ZA POTREBE UREDA

Članak
9.

Financijsko-planske,
računovodstvene, kadrovske i druge opće poslove te poslove pisarnice,
administrativne i pomoćno-tehničke poslove za potrebe Središnjeg državnog ureda
obavljat će Ured za opće poslove Hrvatskoga sabora i Vlade Republike Hrvatske.

VI.
PRIJELAZNE I ZAVRŠNE ODREDBE

Članak
10.

Pravilnik
o unutarnjem redu Središnjeg državnog ureda državni tajnik donijet će u roku od
30 dana od dana stupanja na snagu ove Uredbe.

Članak
11.

Državni
tajnik donijet će rješenja o rasporedima na radna mjesta temeljem Pravilnika iz
članka 7. ove Uredbe u roku 15 dana od dana donošenja Pravilnika.

Članak
12.

Ova
Uredba stupa na snagu danom objave u »Narodnim novinama«.

Klasa: 023-03/04-01/06
Urbroj: 5030109-04-1
Zagreb, 22. siječnja 2004.

Predsjednik
**dr. sc.** **Ivo Sanader**, v. r.

Uredba, NN 11/2004-322